18/02/2022 | Administración LocalMunicipal
Carral
Bases do Entroido Carral 2022

ANUNCIO CONVOCATORIA DO CONCURSO DE DISFRACES DO ENTROIDO EN CARRAL 2022 Por decreto de alcaldía de data 16 de febreiro de 2022, apróbanse as bases do concurso de disfraces do entroido en Carral 2022. A continuación transcríbense integramente o texto das citadas bases “O Concello de Carral celebrará o Entroido no Campo da Feira o domingo 27 de febreiro. De 16.00 a 18.00 horas realizaranse, na carpa situada no Campo da Feira, diferentes obradoiros relacionados co Entroido. Ás 18.15 horas comezará o desfile de todas e todos os participantes nos diferentes concursos, partindo do Campo da Feira e rematando no mesmo (Campo da Feira, Rúa Víctor Velasco, Rúa Manuel Ferrol, Rúa Paraíso, Avenida dos Mártires, Rúa Víctor Velasco e Campo da Feira). A finalidade deste concurso é estimular e fomentar a participación veciñal nunha festa popular e tradicional como o Entroido. A celebración deste concurso adaptarase ás medidas sanitarias vixentes na data de celebración e estará supeditada ás recomendacións e pautas derivadas da situación da pandemia nese momento.1. MODALIDADE DE DISFRACES.1.1. Nesta modalidade hai tres modalidades: infantil (menos de 12 anos), individual e por parellas (a partir de 13 anos) e concurso de disfraces de grupos:  CONCURSO INFANTIL DE DISFRACES – Dirixido a nenos e nenas de 0 a 12 anos de idade. – Haberá unha categoría única (disfraces individual e grupos). – Premiarase a orixinalidade, simpatía, vestiario e maquillaxe. – Os participantes deberán participar no desfile para ser valorados polo xurado. – Premiaranse os cinco mellores disfraces con premios consistentes en agasallos.  CONCURSO DE DISFRACES INDIVIDUAIS E POR PARELLAS – Dirixido a maiores de 13 anos de idade. – Haberá dúas categorías: individual e por parellas. – Premiarase a orixinalidade, simpatía, vestiario e maquillaxe. – Os participantes deberán participar no desfile para ser valorados polo xurado.  CONCURSO DE DISFRACES DE GRUPOS – Dirixido a grupos de calquera idade, formados por un mínimo de 5 persoas. – Haberá unha categoría única. – Premiarase a orixinalidade, simpatía, vestiario e maquillaxe. – O representante do grupo debe ser maior de idade e non é obrigatorio que desfile co mesmo.2. INSCRICIÓN.2.1. O período de inscrición comezará ao día seguinte á publicación do extracto da convocatoria da páxina web do Concello de Carral (www.carral.es) e rematará ás 12.00 horas do venres 25 de febreiro de 2022.2.2. A inscrición formalizarase mediante a presentación da solicitude na Casa da Cultura (en horario de 8.30 a 14.30 e de 17.00 a 20.00), ben presencialmente, por teléfono (981.672.580) ou correo electrónico (casadacultura@carral. es). Os datos a presentar serán os seguintes: 2.2.1. Concurso infantil de disfraces: nome e apelidos de quen participa, nome do disfrace, data de nacemento, e datos do pai, nai ou titor (nome, apelidos, DNI e teléfono). 2.2.2. Concurso de disfraces individuais e por parellas: nome, apelidos e DNI de quen participa, nome do disfrace, data de nacemento e teléfono. No caso das parellas, inscribiranse cos datos dun dos participantes.2.2.3. Concurso de disfraces de grupo: nome do grupo, nome, apelidos, DNI e teléfono de quen a representa e teléfono doutro membro do grupo. No caso de contar con carroza, deberá indicar as características básicas: medidas, se está motorizada, se é un remolque arrastrado por vehículo a motor… 3. PREMIOS.3.1. Os premios a outorgar serán os seguintes: * No concurso infantil premiaranse os 5 mellores disfraces con agasallos valorados en 300 €. 3.2. O xurado poderá declarar deserto calquera dos premios.3.3. No mesmo acto e publicamente darase a coñecer a decisión do xurado e entregarase un xustificante do premio.4. PAGO DOS PREMIOS.4.1. O pagamento dos premios/gratificacións realizarase mediante transferencia bancaria. Aplicaranse as retencións fiscais oportunas, segundo a lexislación vixente, ao titular da conta bancaria asociada ao premio.4.2. Para o pago dos premios e/ou gratificacións é necesaria a presentación no rexistro de entrada da seguinte documentación: a) Ficha do formulario de datos fiscais debidamente cumprimentada. b) Fotocopia do NIF do premiado, ou do seu representante legal, no seu caso, e a de dous representantes no suposto de grupo. c) No caso das asociacións deberán aportar o CIF e certificado do num IBAN da conta bancaria da propia asociación. d) Nos demais casos, certificado da conta bancaria asociada ao premio/gratificación, na que conste o titular da conta, ben do premiado, do seu representante legal ou dun dos dous representantes no suposto de grupo.4.3. A presentación desta documentación implica a autorización ao Concello para obter datos sobre o cumprimento das súas obrigas tributarias. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, co Concello e coa Seguridade Social. De incumprirse esta condición non se poderá recibir o premio.4.4. A data límite para entregar a documentación é o 15 de marzo de 2022. A non presentación da documentación en prazo ocasionará a perda do dereito á percepción do premio e/ou gratificación.4.5. Coa transferencia entenderase aboado o premio correspondente.5. XURADO.5.1. O xurado estará composto por tres persoas invitadas, con coñecemento no ámbito, presidido polo concelleiro da Área de Cultura ou pola persoa na que delegue, con voz pero sen voto, e actuará como secretario/a un/unha empregado/a municipal do Concello de Carral.5.2. A participación no concurso do Entroido 2022 en Carral implica o coñecemento e aceptación destas bases. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable.6. CRITERIOS DO XURADO.6.1. O xurado valorará os seguintes aspectos: a) A orixinalidade na elaboración dos disfraces. b) A simpatía na posta en escena e na interacción co público. c) O vestiario na confección dos disfraces. d) A maquillaxe utilizada como complemento ao disfrace.6.2. O xurado outorgará un só premio por agrupación, aínda que participen en varias modalidades.“ 7. ASPECTOS XERAIS.7.1. A organización establecerá a orde no desfile de todos os participantes. As decisións tomaranse atendendo a criterios de seguridade.7.2. A organización poderá descualificar aquelas propostas que se consideren vexatorias, especialmente para as minorías étnicas, as persoas con discapacidade, etc.7.3. O Concello de Carral resérvase a potestade de fotografar ou gravar aos participantes, así como a utilización das imaxes para promoción e difusión do evento.7.4. O Concello de Carral irá informando a través da súa web e da páxina de Facebook, das novidades no programa do Entroido, así como de calquera incidencia ou novidade de interese.7.5. A avaliación e valoracións do xurado serán durante o desfile. Para o desfile organizaranse os participantes por categorías. Ao remate do desfile reunirase o xurado para a súa deliberación e posteriormente, notificaranse todos os premiados. Ademais contaremos cunha charanga que amenizará a tarde entroideira.” Carral, a 16 de febreiro de 2022. Asdo.: O alcalde Francisco Javier Gestal Pose